જવાબમાં બૅટિંગમાં આવેલી ગુર્જર ક્ષત્રિય કડિયા માટે ૧૨૬ રનનો ટાર્ગેટ અઘરો હતો ત્યારે બોલર પરેશ અનુવાડિયાની પહેલી ઓવરના બે બૉલમાં જ ઓપનિંગ જોડી પૅવિલિયનભેગી થઈ જતાં બૅટિંગ-ટીમ શોકમાં સરી પડી હતી. ગુર્જર ક્ષત્રિય કડિયાના બૅટ્સમેનોની ગુર્જર સુતારની બોલિંગ સામે વિકેટ પડવાનો દોર ચાલુ રહ્યો હતો ત્યારે ૪ ઓવરના અંતે ૨૫ રનના સ્કોર પર પાંચ વિકેટનું પતન થઈ ચૂક્યું હતું. છેક છઠ્ઠા ક્રમે આવેલા અમિત રાઠોડે (૨૩) થોડો સમય પિચ પર ટકીને ટીમના સ્કોરને ૧૦ ઓવરના અંતે ૭ વિકેટે ૬૦ રનની સ્થિતિએ પહોંચાડ્યો હતો. ગુર્જર સુતારે ગુર્જર ક્ષત્રિય કડિયા સામે ૬૫ રનના ભવ્ય વિજયથી પ્રી-ક્વૉર્ટર ફાઇનલમાં એન્ટ્રી પાક્કી કરી લીધી હતી.